கேள்வி: கபிலா வேணு - வாழ்க்கை வரலாறு என்பது என்ன?
பதில்: கபிலா வேணு 1982 ஆம் ஆண்டு பிப்ரவரி 3 ஆம் தேதி கேரளாவின் கோதமங்கலம் பிறந்தார். இவர், கூடியாட்டக் கலைஞர், கோ. வேணு மற்றும் மோகினியாட்டம் கலைஞர் நிர்மலா பணிக்கர் ஆகியோரின் ஒரே மகள் ஆவார். இரிஞ்ஞாலகுடாவில், தனது ஏழு வயதில், கபிலா உஷா நங்கியாரின் கீழ் கூடியாட்டத்தின் அடிப்படைகளைக் கற்றுக்கொள்ளத் தொடங்கினார். பின்னர் அம்மனூர் மாதவ சாக்யார் கீழ் குருகுல பாரம்பரியத்தில் கிட்டத்தட்ட 10 ஆண்டுகள் விரிவான பயிற்சி பெற்றார். பிற்காலத்தில், இவரது பெற்றோரிடமும் நடனத்தைக் கற்றுக் கொண்டார். தனது தந்தை நிறுவிய நடனா கைரளி என்ற கலைப் பள்ளியில், காவுங்கல் சாத்துண்ணி பணிக்கர், கீழ்பாடம் குமரன் நாயர் மற்றும் கலாமண்டலம் இராமன்குட்டி நாயர் போன்றவர்களின் கீழ் பயிற்சி பெற்றார். இவர் தனது தாயார் நிர்மலா பணிக்கரின் கீழ் மோகினியாட்டத்தைப் படித்தார். களரிப்பயிற்று கலையை பாலன் குருக்கள் என்பவர் கற்பித்தார். கூடுதலாக கபிலா யப்பானிய நடனக் கலைஞர் மின் தனகா என்பவரின் கீழ் ஆறு ஆண்டுகள் படித்தார். ''ரைட் ஆஃப் தி ஃபாரஸ்ட்'' (2005) மற்றும் ''தொட்டங்கல்'' (2007) என்ற இரண்டு நடன நிகழ்ச்சிகளை நிகழ்த்தினார்.
கேள்வி: கபிலா வேணு - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: படிமம்:Bharat-s-tiwari-photography-IMG_6635_June_11,_2017.jpg கபிலா பெரும்பாலும் ஐரோப்பாவின் சுவீடன், பிரான்சு, இத்தாலி, சுவிட்சர்லாந்து, ஜெர்மனி மற்றும் ஆஸ்திரியா மற்றும் யப்பான் போன்றா நாடுகளிலில் நிகழ்ச்சிகளை வழங்கியுள்ளார். தனது ஆறு வயதில் இங்கிலாந்தில் ஒரு மேடையில் கூட்டியாட்டம் நிகழ்த்தினார். தனது 17 வயதில் சுவீடனில் முழு கூட்டியாட்டம் நிகழ்த்தினார். மேலும் இவர் நங்கியார் கூத்து என்ற பாரம்பரியமற்ற நடிகையும் ஆவார். நியூயார்க்கில் உள்ள ''லோயர் மன்ஹாட்டன்'' கலாச்சார மன்றத்தின் கலை மையத்தில் நடனக் கலைஞர்-நடன இயக்குனர் இரட்டையர்களான ''வாலி கார்டோனா'' மற்றும் ''ஜெனிபர் லேசி'' ஆகியோரால் இயக்கப்பட்ட ''தி செட் அப்'' என்ற தலைப்பில் பல ஆண்டு எட்டு பகுதி திட்டத்திலும் இவர் ஒரு பகுதியாக இருந்தார். ''பீட்டர் ஓஸ்கர்சன்'' தலைமையிலான உலக நாடகத் திட்டத்திலும் கபிலா பங்கேற்றார். கபிலா, இரஹத் மகாஜன் எழுதி இயக்கிய 'மேகதூத்' படத்தில் கூடியாட்டம் நடனமாடியுள்ளார். தமிழ் நாட்டுப்புற கதாநாயகன் மதுரை வீரன் கதையை நங்கையர் கூத்து பாணியில் நிகழ்த்திய முதல் நடிகை இவர்தான். “பார்வதியின் ஏக்கம் ” என்ற தலைப்பில் தனது நடன நிகழ்ச்சியில் கபிலா வேணு தனது பெண்ணிய அரசியலை இந்த பாரம்பரிய கலையுடன் ஒருங்கிணைக்கிறார். பாரம்பரியக் கலைகளுக்கான நடனகைரளி ஆராய்ச்சி மற்றும் நிகழ்த்து மையத்தின் இயக்குநரான கபிலா, புதுதில்லி, தேசிய நாடகப் பள்ளி மற்றும் சிங்கப்பூர் கலாச்சார நாடக நிறுவனத்தில் வருகை தரும் ஆசிரியராகவும் உள்ளார்.
கேள்வி: கபிலா வேணு - விருதுகளும் கௌரவங்களும் பற்றி நீங்கள் என்ன அறிந்துள்ளீர்கள்?
பதில்: 2017 ஆம் ஆண்டில் கபிலா மத்தியப் பிரதேச அரசாங்கத்தால் குமார் காந்தர்வ சம்மனைப் பெற்றார். சென்னையில் உள்ள பாரத் கலாச்சார் என்ற அமைப்பிடமிருந்து யுவ கலாபாரதி விருதையும், தில்லியில் உள்ள சன்ஸ்கிருதி பிரதிஷ்டான் அமைப்பிலிருந்து சன்ஸ்கிரிதி விருதையும், 2006 ஆம் ஆண்டிற்கான சங்கீத நாடக அகாடமி விருது, உஸ்தாத் பிஸ்மில்லா கான் யுவ புரஸ்கார் விருதையும் பெற்றுள்ளார். மார்ச் 2025 இல், கேரள சங்கீத நாடக அகாதமி விருதைப் பெற்றார்.
கேள்வி: கபிலா வேணு - ஆவணப்படம் பற்றி தகவல் சொல்.
பதில்: கபிலா வேணுவைப் பற்றி சஞ்சு சுரேந்திரன் என்பவர் இயக்கத்தில் ''கபிலா'' என்ற ஆவணப்படம் தயாரிக்கப்பட்டுள்ளது.[https://www.esplanade.com/whats-on/festivals-and-series/festivals/2024/kalaa-utsavam/programmes/in-conversation-with-akram-khan-and-kapila-venu#artist-information "In Conversation with Akram Khan and Kapila Venu - Esplanade"]. ''www.esplanade.com''. இது 62 வது தேசிய திரைப்பட விருதுகளில் சிறந்த கலாச்சாரத் திரைப்படத்திற்கான தேசிய விருதை வென்றது.